Revizora Kortumo (Francio)

La Revizora Kortumo estas financa juĝa institucio, precipe komisiita pri kontrolo de reguleco de la publikaj kontoj, de la ŝtato, de publikjuraj entreprenoj, de ŝtataj entreprenoj, de la sociala asekuro, same kiel privataj organizaĵoj, kiuj profitas je helpo de la ŝtato aŭ publika mondono. Ĝi informas la Parlamenton, la registaron kaj la publikon pri la reguleco de la kontoj.

La raportoj de la Revizora Kortumo ne trudiĝas. Unu el la freŝdataj evoluoj estas la analizo de la agoj deciditaj laŭ la tempo de raporto al la sekvanta.

La Kortumo sidas en Palais Cambon en Parizo de 1912. Ekde la , la ĉefprezidanto de la Revizora Kortumo estas . Antaŭe deĵoris interalie Didier Migaud (2010-2020) kaj Philippe Séguin (2004-2010).

 Organizado 
La Revizora Kortumo enhavas sep ĉambrojn konsistantajn el unu ĉambra prezidanto, mastraj konsilistoj, referendarioj, aŭditoroj, raportistoj kaj ekspertoj. Ĉiu ĉambro havas siajn proprajn kampon de kompetenteco. La Kortumo estas prezidata de ĉefprezidanto.

Ĉiuj membroj de la Revizora Kortumo estas nemoveblaj juĝistoj regataj laŭ la statutaj reguloj de la ŝtatoficistarohttp://www.legifrance.gouv.fr/affichCode.do;jsessionid=B964553E1D4890D8EBD2C0DE61B52DF8.tpdjo12v_3?idSectionTA=LEGISCTA000006148655&cidTexte=LEGITEXT000006070249&dateTexte=20100730 kaj ne laŭ la statuto de la juĝistaro.

La Kortumo enhavas 735 juĝistojn kaj funkcian buĝeton de 214 milionoj da eŭroj.

 1-a ĉambro : ministerio pri financoj kaj buĝeto, tuto de la publikaj financaj cirkvitoj
 2-a ĉambro : ministerioj pri defendo, industrio, energio, turismo, ekstera komerco kaj manmetiaro, industriaj publikaj entreprenoj kaj publikaj organizaĵoj 
 3-a ĉambro : ministerioj pri edukado, kulturo kaj esplorado, junularo kaj sportoj, publika sektoro de televido
 4-a ĉambro : ministerioj pri ŝtataj agadoj (justico, enlandaj aferoj, eksterlandaj aferoj), juĝo de la apelacioj de la regionaj revizoraj ĉambroj 
 5-a ĉambro : ministerioj pri dungado, laboro, profesia klerigo, loĝado kaj socialaj aferoj, organizaĵoj helpataj per publika mondono 
 6-a ĉambro : ministerioj pri sano kaj sociala asekuro, organizaĵoj pri sociala asekuro 
 7-a ĉambro : ministerioj pri substrukturoj, transportoj kaj teritoria organizado, agrikulturo kaj fiŝkaptado, medio

 Kontrolo de la kontoj kaj regado de publikaj servoj 
La kontrolo de la publikaj entreprenoj ne generas juĝojn sed apartajn raportojn aŭ opiniojn. Aldone al la simpla laŭleĝeco aŭ reguleco de la financaj operacioj, ĝi ekzamenas ankaŭ efikecon de la agado de la kontrolata administracio aŭ organizaĵo, en zorgo pri bona uzo de la publika mono.

Ĉiujare, la Kortumo redaktas supervidan publikan raporton por la Parlamento kaj la prezidanto de la Respubliko. Ĝi estas publikigita per la Oficiala Gazeto. La jara publika raporto un konsistas el pluraj publikigoj, kiuj okazas je malsama tempo : ĝenerala raporto kaj apartaj raportoj pri nur unu temo.

 Legitimo de la ŝtataj kontoj 
Per apliko de la artikolo 58-5 de la LOLF, la Kortumo estas komisiita pri legitimo de la ŝtataj kontoj. La legitima akto devas esti aneksita al la paga leĝpropono. La unua financa jaro submetita por legitimo al la kortumo estis tiu de 2006. Tiu nova komisio lokas la Kortumon en la koro de la reformo de la ŝtataj financoj.

La Kortumo devas esprimi sian opinion pri la jaraj kontoj, publikigitaj de la ministerio pri financoj, juĝataj laŭ la reguloj kaj principoj de la librotenado de la franca ŝtato. Tiuj librotenaj principoj estas la reguleco, la sincereco kaj la bilda fideleco de la rezultoj de la pasintjaraj operacioj same kiel la financa kaj heredaĵa situacio de la ŝtato fine de la jaro.

 Notoj kaj referencoj 

 Eksteraj ligiloj 

 Oficiala retejo
 Regularo de la financaj tribunaloj, leĝa parto
 Regularo de la financaj tribunaloj, reglamenta parto 
 eldonejo "La documentation Française" Jara publika raporto de la Revizora Kortumo - 2014.

 Vidu ankaŭ 
 Listo de ĉefprezidantoj de la franca Revizora Kortumo 
 listoj de Kortumoj de kontrolo aŭ Revizoraj kortumoj tutmonde
 Eŭropa Revizora Kortumo


Kategorio:Kortumoj de kontrolo